Kari Jaquesson har beklaget «den harde ordbruken»

Jaquesson står inne for alt hun sa på 8. mars-møtet som har skapt debatt feminisme. Men hun beklager overfor 17-åring.

- Hadde jeg visst at det var mindreårige der, hadde jeg ikke ordlagt meg like hardt, sier Kari Jaquesson til NRK. Onsøien, Ole Gunnar

12. februar 2016

Tre unge Venstre-kvinner forlot torsdag kveld et møte hos 8. mars-komiteen etter at de ble oppfordret til å søke seg jobb på bordell.

Flere har reagert sterkt på debattstilen da parolene til årets 8. mars-tog skulle diskuteres, og de tre kvinnene gikk etter at de følte seg sjikanert.

Les noen av reaksjonene:

Les også Det er paradoksalt at feminister skal bruke de samme hersketeknikkene som vi vanligvis bekjemper | Rameen N. Sheikh (18)

Les også SV-topp: Venstresidens debatt om feminisme og likestilling er preget av dårlig kultur

Les også Kvinnegruppa Ottar og Kari Jaquesson, hvorfor har dere ikke respekt for andre feminister? | Amanda Schei

Maria Katinka Lie (19), leder Oslo liberale studentforening, som er knyttet til Venstre, gikk på talerstolen for å be om at parolen for sexkjøpsloven skulle fjernes.

«Én fjær er gjort fem høns»

Dette var noen av reaksjonene som fulgte av debatten hvor hun og hennes Venstre-kolleger Anna Dåsnes (17) og Amanda Schei (24) forsvarte legalisering av sexkjøp, og et par av dem også ga sin støtte til innføring av bordeller:

— Dere som er for dette, bør være de første til å jobbe på et bordell.

— Om du er mot sexkjøploven, er du for vold mot kvinner.

— Du kan prøve å suge pikk ti ganger om dagen og se hvor gøy det er.

Det siste kom fra Kari Jaquesson, som representerte Kvinnegruppen Ottar.

I et innlegg hun senere la ut på Twitter, mente hun at «én fjær er gjort fem høns», og at hun ikke kan huske at hun sa det på den måten.

Men i et lydklipp fra Radio Nova kommer det frem at hun var sitert riktig.

Beklager overfor 17-åringen

Jaquesson sier til NRK at hun har beklaget overfor nestleder i Unge Venstre, Anna Dåsnes (17).

– Jeg har beklaget den harde ordbruken. Jeg står inne for alt jeg sa, men hadde jeg visst at det var mindreårige der, hadde jeg ikke ordlagt meg like hardt, sier Jaquesson til NRK.

– Men jeg var sjokkert, veldig opprørt, og følelsene banket i tinningen. Jeg hadde rett og slett rødt utslett på hele brystkassen. De som foreslår bordeller, tenker aldri på det som om de selv skulle måtte være prostituerte. Det var det poenget jeg forsøkte å fremme.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding